Landstræner Per Bäckman har tirsdag udtaget fem nordjyske spillere til der danske ishockeylandshold.

Når A-VM i ishockey løber af stablen fra den 29. til den 15. april i Slovakiet, så er det med fem nordjyder på holdet. Fra Frederikshavn White Hawks har landstræner Per Bäckman udtaget målmand Frederik Andersen og forward Jesper Jensen. Fra AaB Ishockey er det blevet til tre spillere, nemlig målmand Simon Nielsen, og de to forwards Kasper Degn og Lasse Lassen. - Selvfølgelig er det nogle store profiler, vi har mistet, men den her trup har vist i flere af de internationale testkampe, at vi kan være med på allerhøjeste niveau. Drengene har et stort hjerte for ishockey, og det vil vi se på isen. Vi er dog havnet i en meget stærk gruppe, og truppens endelige udformning kender vi ikke endnu, så det er svært at sige, hvor mange kampe vi vinder og taber, men vi vil i hvert fald kæmpe stenhårdt i hver kamp, siger landstræner Per Bäckman til ishockey.dk. Den sidste testkamp på dansk is bliver spillet tirsdag den 26. april mod Frankrig.